Raiens Kārters

Raiens Kārters (; dzimis 1983. gada 3. augustā) ir amerikāņu bijušais hokejists, centra uzbrucējs.

 Spēlētāja karjera 
Profesionāļa karjeru Kārters sāka 2006.—07. gada sezonā, to aizvadot AHL klubā Portlendas "Pirates". Izslēgšanas kārtā hokejists četras spēles aizvadīja arī NHL kluba Anahaimas "Ducks" sastāvā, Kārteram kopā ar komandu izcīnot Stenlija kausu. Nākamajā sezonā uzbrucējs "Ducks" rindās aizvadīja jau 34 spēles.

2010.—11. gada sezonas pirmajā pusē Kārters tika aizmainīts uz Karolīnas "Hurricanes", taču vien pāris mēnešus vēlāk tika aizmainīts jau uz Floridas "Panthers". 2011.—12. gada sezonas ievadā Kārters nonāca jau Ņūdžersijas "Devils" rindās.

ASV hokeja izlases rindās izcīnījis bronzas medaļas 2013. gada Pasaules čempionātā. Spēlējis arī 2010. gada Pasaules čempionātā.

 Ārējās saites 

Kategorija:1983. gadā dzimušie
Kategorija:Minesotā dzimušie
Kategorija:ASV hokejisti
Kategorija:Anahaimas "Ducks" spēlētāji
Kategorija:Karolīnas "Hurricanes" spēlētāji
Kategorija:Ņūdžersijas "Devils" spēlētāji
Kategorija:Minesotas "Wild" spēlētāji
Kategorija:Stenlija kausa ieguvēji
Kategorija:Floridas "Panthers" spēlētāji